
Isikliku kasutusõiguse seadmisega

AS Famar Projekt kasuks
1. Asjaolud ja menetluse käik
02.05.2008.a esitas AS Famar Projekt (registrikood 10863570, asukohaga Paekaare 52a, Tallinn 13613) Narva Linnavalitsuse Arhitektuuri- ja Linnaplaneerimise Ametile Narva linna omandis olevale maale asukohaga Ida-Virumaa, Narva linn, Kraavi tänav 5 (katastritunnus 51101:002:0072), avalduse tema kasuks servituudi seadmiseks. Isiklik servituut (isiklik kasutusõigus) on vajalik, et rajada Kraavi 7 kinnistule tehnorajatisena sidekanalisatsiooni lähtuvalt „Sidekanalisatsiooni paigaldamine Kraavi tn. 5 olemasolevast sidekaevust nr. PEL219 kuni ehitatava hooneni Kraavi tn.7” projektist. 
Ülalpool nimetatud tehnorajatise projekt on Narva Linnavalitsuse Arhitektuuri- ja Linnaplaneerimise Ameti Peaarhitekti Anne Hallik poolt kooskõlastatud 01.04.2008.a. 
Kuna ülalnimetatud isikliku kasutusõiguse kaitsevööndi ala ulatub nii Kraavi tn. 5 kui ka Kraavi tänava kinnistule tuleb koormata mõlemaid kinnistuid isikliku kasutusõiguse seadmisega.

Narva Linnavalitsus pidas AS-ga Famar Projekt läbirääkimisi. AS Famar Projekt kooskõlastas 
Narva Linnavalitsuse korralduse eelnõu 28. mai 2008.a.

Küsimust arutati Narva Linnavalitsuse linnavarakomisjoni istungil 03.06.2008.a (protokoll nr 6), kus otsustati seada isiklik kasutusõigus AS Famar Projekt (registrikood 10863570, asukohaga Paekaare 52a, Tallinn 13613) kasuks Narva linna omandis Kraavi tänav (katastritunnus 51101:002:0084) ja Kraavi tänav 5 (katastritunnus 51101:002:0072) olevatele kinnistutele ja sõlmida AS Famar Projekt sidekanalisatsiooni ehitamist, omamist ja kasutamist võimaldav notariaalne kokkulepe.

2. Õiguslikud alused
Asjaõigusseaduse § 158 kohaselt on kinnisasja omanik kohustatud taluma tema kinnisasjal maapinnal, maapõues ning õhuruumis ehitatavaid tehnovõrke ja -rajatisi (kütte-, veevarustus- või kanalisatsioonitorustikku, elektroonilise side või elektrivõrku, nõrkvoolu-, küttegaasi- või elektripaigaldist või surveseadmestikku ja nende teenindamiseks vajalikke ehitisi), kui need on teiste kinnisasjade eesmärgipäraseks kasutamiseks või majandamiseks vajalikud, nende ehitamine ei ole kinnisasja kasutamata võimalik või nende ehitamine teises kohas põhjustab ülemääraseid kulutusi. Ehitusseaduse § 33 lg 8 kohaselt teisele isikule kuuluvale kinnisasjale ehitatud tehnovõrgu või -rajatise kasutusluba väljastatakse tehnovõrgu või -rajatise omanikule. Võõrale maale ehitatud tehnovõrgu või -rajatise kasutusloa taotlemisel peab tehnovõrgu või -rajatise omanik esitama kinnituse oma omandiõiguse kohta tehnovõrgu või -rajatise suhtes.

Asjaõigusseaduse § 183 sätestab, et kui mitu servituuti või servituut ning muu kasutusõigus koormavad kinnisasja kinnistusraamatu ühel ja samal järjekohal ning neid õigusi ei saa koos kas täielikult või osaliselt teostada, võib iga õigustatud isik nõuda õiguste teostamist viisil, mis vastab kõige enam kõigi õigustatud isikute huvidele. Kõigi õigustatud isikute seadmiseks võrdsesse olukorda on Narva Linnavalitsuse korralduse eelnõu punktis 3.1.7.9 sätestatud õigustatud isiku kohustus nõustuda kinnistule teiste reaalservituutide ja isiklike servituutide seadmisel nende kandmisega kinnistusraamatusse käesolevas punktis nimetatud isikliku kasutusõigustega samale järjekohale selle eest tasu nõudmata.

Asjaõigusseaduse § 225 sätestab, et isiklik kasutusõigus koormab kinnisasja selliselt, et isik, kelle kasuks see on seatud, on õigustatud kinnisasja teatud viisil kasutama või teostama kinnisasja suhtes teatud õigust, mis oma sisult vastab mõnele reaalservituudile ja § 226 kohaselt võib isikliku kasutusõiguse kinnisasja omaniku nõusolekul teisele isikule üle anda, muutmata seejuures isikliku kasutusõiguse kestust. Isikliku kasutusõiguse omandaja ja esialgne omaja vastutavad kinnisasja omaniku ees isiklikust kasutusõigusest tekkivate kohustuste täitmise eest solidaarselt. Linnavalitsuse korralduse eelnõu punkti 3.1.7.7 kohaselt peab õigustatud isik teatama kinnisasja valitsejale tehnovõrgu kasutusõiguse üleminekust kinnisasja valitsejale kolme tööpäeva jooksul.

Asjaõigusseaduse § 228 kohaselt kohaldatakse lisaks paragrahvides 225-227 sätestatule isiklikule kasutusõigusele reaalservituudi vastavaid sätteid. Asjaõigusseaduse § 172 lg 1 kohaselt reaalservituut koormab teenivat kinnisasja valitseva kinnisasja kasuks selliselt, et valitseva kinnisasja igakordne omanik on õigustatud teenivat kinnisasja teatud viisil kasutama või et teeniva kinnisasja igakordne omanik on kohustatud oma omandiõiguse teostamisest valitseva kinnisasja kasuks teatavas osas hoiduma ja lg 2 kohaselt reaalservituut ei või teeniva kinnisasja omanikku kohustada mingiteks tegudeks, välja arvatud teod, mis on reaalservituudi teostamisel abistava tähendusega. § 173 lg 1 kohaselt reaalservituudi seadmiseks vajalik asjaõigusleping peab olema notariaalselt tõestatud. § 179 lg 1 kohaselt, kui reaalservituuti teostatakse teenival kinnisasjal mingi ehitise või seadeldise abil, on valitseva kinnisasja omanik kohustatud selle rajama ja korras hoidma ning servituudi lõppemisel selle teeniva kinnisasja omaniku nõudel omal kulul ära vedama, kui seaduses või servituudi seadmise tehinguga ei ole sätestatud teisiti.
8. detsembri 2004.a Elektroonilise side seaduse järgi on liinirajatise kaitsevööndi ulatus § 117 lg 2 p 1 kohaselt maismaal 2 meetrit liinirajatise keskjoonest.
Isikliku kasutusõiguse alad ja kaitsevööndi alad on määratud lähtuvalt eeltoodust. Narva Linnavalitsuse korralduse eelnõus on tehtud ettepanek kohustada kinnistute ja kinnisasjade omanikku hoiduma igasugusest tegevusest, mis takistab sidekanalisatsiooni sihipärast kasutamist. Samuti järgima sidekanalisatsiooni kaitsevööndi alal seadustest ja muudest õigusaktidest tulenevaid kitsendusi ning nõudma seda ka isikutelt, kelle kasuks on seatud kinnistule piiratud asjaõigus või kellel on lepingust tulenev õigus kinnistu kasutamiseks või kinnistul tööde teostamiseks.
Vastavalt Narva Linnavolikogu 21.06.2005 määrusega nr 20/57 ”Linnavara eeskirja” punktile 67.2. otsustuse linnavara koormamise kohta, kui linna omandis olev kinnisasi koormatakse isikliku kasutusõigusega võtab vastu Linnavalitsus. 
3. Otsus

3.1.
Rahuldada AS Famar Projekt taotlus ning seada isiklik kasutusõigus AS Famar Projekt (registrikood 10863570, asukohaga Paekaare 52a, Tallinn 13613) kasuks Narva linna omandis Kraavi tänav (katastritunnus 51101:002:0084) ja Kraavi tänav 5 (katastritunnus 51101:002:0072) olevatele maadele ja sõlmida AS-ga Famar Projekt sidekanalisatsiooni ehitamist, omamist ja kasutamist võimaldav notariaalne kokkulepe ning määrata isikliku kasutusõiguse ala ning sidekanalisatsiooni kaitsevööndi ala järgmiste tingimustega:
3.1.1 isikliku kasutusõiguse ning sidekanalisatsiooni kaitsevööndi ala – 60 m2, mis on skeemil tähistatud viirutatud alana (joonis lisa 1).

3.1.2
isikliku kasutusõiguse kestvus on 50 aastat;
3.1.3
õigustatud isikul on õigus vastavalt Narva Arhitektuuri-ja Linnaplaneerimise Ameti poolt kinnitatud projektile ehitatava sidekanalisatsiooni ehitamiseks, remontimiseks ja rekonstrueerimiseks ning kasutamiseks 50 aasta jooksul;
3.1.4
isikliku kasutusõiguse ja sidekanalisatsiooni omamise õiguse ennetähtaegse lõpetamise aluseks on kehtestatud detailplaneering, kui detailplaneeringuga nähakse ette tehnorajatiste likvideerimine;
3.1.5
isiklik kasutusõigus on üleantav;
3.1.6
õigustatud isik võib isiklikust kasutusõigusest ning sidekanalisatsiooni omamise õigusest tulenevate õiguste ja kohustuste teostamise üle anda kolmandale isikule;

3.1.7
õigustatud isik kohustub: 
3.1.7.1
pärast sidekanalisatsiooni valmis ehitamist heakorrastama tööde teostamise ala ning taastama ümbritseval alal oma kulul tööde alustamisele eelnenud olukorra, kui ei lepita teisiti kokku kinnistu valitsejaga ning iga liiki hooldus-, remondi- ja rekonstrueerimistööde lõpetamisel oma kulul taastama tööde alustamisele eelnenud olukorra, mis vastab kehtestatud kaevetööde eeskirjale;
3.1.7.2
teavitama kinnistu valitsejat tehtavate plaaniliste hooldus-ja remonttöödest vähemalt 1 (üks) kuu enne tööde alustamist;
3.1.7.3
hoidma sidekanalisatsiooni alaliselt heas seisukorras. Selleks vajalikud parandustööd ja uuendused on õigustatud isik kohustatud teostama kinnistu valitsejaga kokkulepitud tähtajaks. Kui õigustatud isik ei lõpeta kokkulepitud tähtajaks vajalikke töid, on kinnistu omanik õigustatud laskma teostada vajalikud tööd õigustatud isiku kulul;
3.1.7.4
sidekanalisatsiooni avarii viivitamatult likvideerima ja rakendama abinõud linnale kahju tekitamise vältimiseks. Avariiremondi vajadusel võib õigustatud isik viivitamatult, ilma kooskõlastust taotlemata alustada vajalike töödega, kui ta teatab sellest esimesel võimalusel kinnisasja valitsejale. Avariiks loetakse sidekanalisatsiooni ootamatut või juhuslikku purunemist, tehnovõrkude seiskumist või muud riket, mille tulemusena võib tekkida märkimisväärne materiaalne kahju;
3.1.7.5
sidekanalisatsiooni avarii ja avarii likvideerimise käigus linnale tekitatud kahju täielikult hüvitama 10 tööpäeva jooksul pärast kokkulepet kinnistu või kinnisasja valitsejaga hüvitise suuruse osas;
3.1.7.6
hüvitama kinnistu või kinnisasja omanikule sidekanalisatsioonile tehtud vajalikud parendused eelnevalt kokkulepitud summa ulatuses, kui parendused tehakse seoses kinnistut või kinnisasja läbiva tee ehitamisega või rekonstrueerimisega tingimusel, et omanik on teavitanud õigustatud isikut sidekanalisatsiooni ümbertõstmise või ehitamise vajadusest sellele eelneval aastal;

3.1.7.7
isikliku kasutusõiguse üleminekust või isiklikust kasutusõigusest või kinnisasjale sidekanalisatsiooni ehitamist, omamist ja kasutamist võimaldavast notariaalsest kokkuleppest tulenevate õiguste ja kohustuste teostamise üleandmisest kolmandale isikule teatama kinnistu või kinnisasja valitsejale 3 tööpäeva jooksul alates isikliku kasutusõiguse üleminekust või kohustuste teostamise üleandmisest arvates;
3.1.7.8
isikliku kasutusõiguse või kinnisasjale sidekanalisatsiooni ehitamist, omamist ja kasutamist võimaldavast notariaalsest kokkuleppest tulenevate õiguste lõppemisel kinnistu omaniku nõudel sidekanalisatsiooni ära vedama. Kui õigustatud isik ei ole tähtajaks rajatist ära vedanud, korraldab kinnistu omanik rajatise lammutamise ja maa-ala heakorrastamise õigustatud isiku kulul;
3.1.7.9
nõustuma kinnistule teiste reaalservituutide ja isiklike servituutide seadmisel nende kandmisega kinnistusraamatusse käesolevas punktis nimetatud isikliku kasutusõigustega samale järjekohale selle eest tasu nõudmata;

3.1.8
kinnistu ja kinnisasja omanik kohustub:

3.1.8.1
hoiduma igasugusest tegevusest, mis takistab sidekanalisatsiooni sihipärast kasutamist;
3.1.8.2
järgima sidekanalisatsiooni kaitsevööndi alal seadustest ja muudest õigusaktidest tulenevaid kitsendusi ning nõudma seda ka isikutelt, kelle kasuks on seatud kinnistule piiratud asjaõigus või kellel on lepingust tulenev õigus kinnistu kasutamiseks või kinnistul tööde teostamiseks;
3.1.8.3
võimaldama tasuta juurdepääsu mehhanismidega sidekanalisatsiooni ehitamiseks, teenindamiseks, remontimiseks ja rekonstrueerimiseks;
3.1.8.4
teavitama õigustatud isikut kinnistu või kinnisasja valitseja muutmisest, teiste reaalservituutide ja isiklike servituutide seadmisest ja kinnistu või kinnisasja võõrandamisest;
3.1.8.5
kinnistu koormamisel teiste reaalservituutide ja isiklike servituutidega või sidekanalisatsiooni ehitamist, omamist ja kasutamist võimaldava notariaalse kokkulepe sõlmimisel teavitama isikuid, kelle kasuks kinnistu koormatakse käesolevas punktis nimetatud isikliku kasutusõiguse seadmise tingimustest ja sidekanalisatsiooni ehitamist, omamist ja kasutamist võimaldavast notariaalse kokkuleppe tingimustest;

3.2
isikliku kasutusõiguse võib enne tähtaega kinnistusraamatust kustutada õigustatud isiku ja kinnistu omaniku kokkuleppel.

3.3
AS Famar Projekt tasuda isikliku kasutusõiguse seadmisega seotud kulud (notaritasu ja riigilõiv).

3.4
Narva linnapeal Tarmo Tammiste´l, isikukood 36208175216, linna nimel kirjutada alla punktis 3.1. nimetatud lepingule.
3.5 Narva Linnavalitsuse Arhitektuuri- ja Linnaplaneerimise Ametil teha korraldus teatavaks AS-le Famar Projekt. 
3.6
Kanda isiklik kasutusõigus kinnistusraamatusse.
4. Korralduse vaidlustamine
4.1
Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

5. Rakendussätted
5.1
Käesolev korraldus jõustub seaduses sätestatud korras.
Tarmo Tammiste

